La Universitat de València se suma a la proposta de declarar el 13 de maig Dia Europeu del Doctorat

## La Universitat de València se suma a la proposta de declarar el 13 de maig Dia Europeu del Doctorat

Edifici de Rectorat de la Universitat de València.

La Universitat de València (UV) s’ha sumat a la proposta signada per més de cent universitats i entitats de 19 països per a demanar que cada 13 de maig se celebre el Dia Europeu del Doctorat. La proposta parteix de la necessitat de construir una identitat europea compartida i destacar que doctorandes i doctorands són essencials per a assegurar el futur científic, econòmic i industrial d’Europa. Aquest dimarts 13 de maig s’anuncia la proposta, i el mateix dia de 2026 se'n celebrarà la primera edició.

A la Universitat de València la proposta d’afegir-se ha sigut impulsada per l’Escola de Doctorat, que dirigeix Mariam Tórtola. “Els doctorands i doctorandes exerceixen un paper fonamental per a impulsar la innovació en la nostra societat. La seua contribució és essencial per a afrontar els reptes d’un món en transformació i per a assegurar el futur científic i tecnològic d’Europa. Per tot això, secundem fermament la iniciativa de declarar un Dia Europeu del Doctorat, com a reconeixement a la seua labor i a la importància de la formació doctoral”, ha destacat la també professora de Física Teòrica de la UV.

```

```

La iniciativa busca augmentar l’atractiu de la formació doctoral per a l'estudiantat europeu i internacional, sensibilitzar els ocupadors i fomentar el reconeixement de les titulacions doctorals, així com destacar la diversitat de trajectòries professionals i l’impacte social dels doctorands i doctorandes.

El Segle de les Llums va ser europeu, igual que el model humboldtià d’educació basada en la investigació. Si bé les tradicions i els mètodes de formació doctoral varien d’un país europeu a un altre, Europa comparteix una visió comuna del doctorat i dels doctorands i doctorandes. “Els Acords de Bolonya i els Espais Europeus d’Educació Superior i Investigació (amb programes com MSCA, el segell HRS4R, la Carta Europea de l’Investigador i el Codi de Conducta per a la Contractació d’Investigadors) han tingut efectes transformadors que mereixen més reconeixement”, s’explica des del document signat per les institucions.

En la proposta, s’insisteix que dedicar una jornada a la formació i investigació doctoral implicaria que la UE també contribuiria a consolidar una comunitat científica al voltant d’un tema molt unificador. A més, es facilitaria la mobilització de la comunitat científica en l'àmbit europeu a través de diverses xarxes que podrien acollir aquest esdeveniment de manera natural, com les Aliances d’Universitats Europees i les xarxes especialitzades que uneixen la comunitat doctoral europea.

Arxivat en:
Investigació a la UV
, Internacionalització recerca
, Producció científica
, Cultura Científica
, Difusió i comunicació científica
, Recerca, innovació i transferència

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar